**Analiza Impactului de Reglementare**

efectuată pentru proiectul de Hotărâre de Guvern privind modificarea Hotărârii Guvernului nr. 806/2013 cu privire la aprobarea Normei privind alimentele

congelate rapid, destinate consumului uman

|  |  |
| --- | --- |
| **Titlul analizei impactului**(poate conține titlul propunerii de act normativ): | Analiza Impactului de Reglementare efectuată pentru proiectul de Hotărâre de Guvern privind modificarea Hotărârii Guvernului nr. 806/2013 cu privire la aprobarea Normei privind alimentele congelate rapid, destinate consumului uman. |
| **Data:** | 27 septembrie 2023 |
| **Autoritatea administrației publice (autor):** | Ministerul Agriculturii și Industriei Alimentare |
| **Subdiviziunea:** | Direcția protecția plantelor și siguranța alimentelor de origine vegetală |
| **Persoana responsabilă și datele de contact:** | Cristina Șarban, 022 204 528, e-mail: cristina.sarban@maia.gov.md  |
| **Compartimentele analizei impactului** |
| ***1. Definirea problemei*** |
| *a) Determinați clar și concis problema și/sau problemele care urmează să fie soluționate* |
| Necesitatea elaborării proiectului dat a fost condiționată de lipsa unui cadru de reglementare pertinent, care să stabilească cerințe exhaustive de siguranță pentru alimentele congelate rapid, destinate consumului uman. Actualmente, nu există condiții unificate de evidență a temperaturii aerului. Utilizarea unor standarde unitare ar asigura conformitatea echipamentului folosit pentru controlul temperaturilor alimentelor cu un set armonizat de cerințe tehnice. Totodată, impunerea unor cerințe de înregistrare a temperaturii la echipamentele mici utilizate în comerțul cu amănuntul ar fi excesivă și, prin urmare, ar trebui menținute derogările existente pentru vitrinele frigorifice și camerele frigorifice mici utilizate în comerțul cu amănuntul pentru păstrarea stocurilor.Proiectul dat are drept scop stabilirea condițiilor minime acceptabile, care urmează a fi respectate la depozitarea, păstrarea, transportarea alimentelor congelate rapid, provenite atât din producția internă, cât și cea din import.  |
| *b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate* |
| Principiul de bază al politicii privind siguranţa alimentelor este aplicarea unei abordări integrate, care include toate etapele lanţului alimentar. Îmbunătăţirea cadrului normativ în acest domeniu va permite atingerea unui grad mai înalt de protecţie a sănătăţii publice şi a intereselor consumatorilor şi va favoriza efectuarea exporturilor de produse alimentare din Republica Moldova către Uniunea Europeană şi alte ţări ale lumii. În acest context, se menționează că impactul iniţiativei propuse este unul neesenţial deoarece prevederile privind siguranța alimetelor şi-au făcut efectul asupra sectorului economic şi asupra societăţii odată cu intrarea în vigoare a legislației privind siguranța alimentelor.Prezentul proiect are drept scop asigurarea unui nivel ridicat de protecţie a sănătăţii consumatorilor şi garantarea dreptului acestora la produse alimentare sigure, prin responsabilizarea operatorilor din domeniul alimentar.Odată cu dezvoltarea și majorarea numărului de întreprinderi cu activitate în domeniul alimentar, precum și lărgirea spectrului de produse plasate pe piață, se evidențiază necesitatea de a reactualiza cadrul normativ în ceea ce privește anumite elemente ale siguranței produselor alimentare.Astfel, aprobarea acestui proiect este impusă de situația în care se dorește excluderea neconformităților și punerea în pericol a sănătăţii publice precum și imposibilitatea unei supravegheri mai riguroase a operatorilor din domeniul alimentar. Totodată, din considerentul că valoarea nutritivă a alimentelor congelate este egală cu cea a alimentelor proaspete, tot mai multă lume apelează la ele. Alimentele sunt menținute la o temperatura de -18ºC, deoarece este demonstrat că în aceste condiții, vitaminele, lipidele și proteinele sunt foarte bine păstrate. Atunci cînd temperatura scade, multiplicarea germenilor încetinește, iar agentul termic oprește dezvoltarea acestora, inhibînd activitatea enzimelor ce le sunt indispensabile. Congelarea rapidă omoară, de asemenea, într-o mică proporție și unele microoorganisme. Dacă temperatura crește, germenii se reactivează și reîncep să se multiplice. Din acest motiv, produsele congelate rapid trebuie să fie menținute la o temperatură constantă din fabrică și pînă în farfuria consumatorului.  |
| *c) Expuneți clar cauzele care au dus la apariția problemei* |
| Fabricarea și comercializarea alimentelor congelate rapid, destinate alimentației umane ocupă un loc din ce în ce mai important, iar diferențele existente între legislațiile națională și cea comunitară referitoare la alimentele congelate rapid nu trebuie să împiedice libera circulație a acestora, întrucât ele pot crea condiții de concurență inegale și au, din această cauză, un efect direct asupra instituirii și funcționării pieței. Astfel, este necesar, în acest scop, să se acorde cel mai extins domeniu de aplicare normelor, extinzându-l la toate alimentele congelate rapid destinate alimentației umane și incluzând nu numai produsele destinate a fi livrate ca atare consumatorului final, precum și restaurantelor, spitalelor, cantinelor și colectivităților similare, ci și pe cele care trebuie să facă obiectul transformărilor sau prelucrărilor ulterioare și pentru a clarifica pentru care produse alimentare, aceste norme nu trebuie să se aplice. Dacă vorbim de fructe și legume congelate, ele pot fi de multe ori comparabile cu cele proaspete sau, uneori, chiar superioare nutrițional, important este cum au fost congelate. Alimentele congelate sunt sănătoase, dar condiția este să fi fost supuse corect congelării rapide. Conform normativelor comunitare, congelarea rapidă presupune aducerea alimentului la o temperatura de -18°C sau mai mult într-un interval cât mai scurt de timp, de 2 - 4 ore, iar în funcție de alimente, temperaturile pot ajunge în zona -30°C, iar în cazul peștelui la -40°C. Sunt congelate rapid alimente în stare cât mai proaspătă și gata de a fi consumate ca atare sau preparate ulterior.Aceleași normative europene definesc procesul de simplă congelare ca o metodă de conservare prin care alimentul ajunge la o temperatura între -10°C și -17°C dar într-un interval mai lung de timp, care poate ajunge până la 24 ore. O mare atenție trebuie să fie atrasă respectării condițiilor expuse, deoarece, cu excepția alimentelor ce vor fi consumate crude, decongelarea la temperaturi pozitive favorizează multiplicarea microorganismelor. Cantitatea de germeni conținută spre exemplu de carnea congelată, lăsată la 15 sau 20ºC, timp de cateva ore, poate să atingă pînă la 10 miliarde de germeni pe gramul de carne și atunci alimentul devine periculos.Important este ca instrumentele folosite în sectorul alimentar să fie certificate HACCP, iar toate termometrele trebuie să respecte standardul EN 13485, iar standardul EN 12830 se aplică tuturor înregistratoarelor de date de temperatură. Toate termometrele, înregistratoarele de date și sistemele de monitorizare ar trebui calibrate anual, în conformitate cu standardul EN 13486.Proiectul vine să stabilească criterii generale pe care trebuie să le îndeplinească orice aliment congelat rapid, în baza cărora vor putea să fie stabilite dispoziții particulare pentru anumite grupe de alimente congelate rapid, care să completeze criteriile generale în conformitate cu procedura aplicabilă fiecăruia dintre aceste grupuri. Prevederile referitoare la congelarea rapidă au drept scop demonsrarea condițiilor de păstrare a caracteristicilor intrinsece ale alimentelor efectuate printr-un proces de congelare rapidă, necesar să se atingă, în toate punctele produsului, o temperatură egală cu sau mai mică de – 18 °C, întrucât la această temperatură, orice activitate microbiologică care ar putea altera calitatea unui produs alimentar, fapt ce rezultă necesitatea de a menține cel puțin această temperatură, cu o anumită toleranță inevitabilă din punct de vedere tehnic, în timpul depozitării și distribuirii alimentelor congelate rapid, înainte de punerea în vânzare către consumatorul final. Deoarece unele creșteri ale temperaturii sunt inevitabile din motive tehnice și întrucât ele pot fi astfel tolerate, cu condiția să nu dăuneze calității produselor, trebuie asigurată respectarea bunelor practici de depozitare și de distribuție, ținând seama, în special, de nivelul de rotație a stocurilor. Totodată, din considerentul că anumite echipamente tehnice utilizate în prezent pentru distribuția locală a alimentelor congelate rapid nu sunt de natură să asigure în toate cazurile respectarea integrală a limitelor de temperatură impuse, în acest sens, se propune un proiect de act normativ care vine să enunțe obiectivele care trebuie atinse în ceea ce privește atât echipamentul utilizat pentru operația de congelare rapidă, cât și temperaturile care trebuie respectate în instalațiile și echipamentele de antrepozitare, de manipulare, de transport și de distribuție, inclusiv obligația de a fi asigurat, prin intermediul controalelor oficiale, că metodele utilizate răspunde acestor obiective. |
| *d) Descrieți cum a evoluat problema și cum va evolua fără o intervenție*  |
| Necorespunderea alimentelor la parametrii de inofensivitate a produselor alimentare cu cerinţele comunitare, punerea în pericol a sănătăţii publice precum și imposibilitatea unei supravegheri mai riguroase a operatorilor din domeniul alimentar, care sunt probleme persistente la situația actuală în Republica Moldova pe domeniul respectiv, iar lipsa unei astfel de intervenții în cadrul legislativ național ar afecta competitivitatea produselor alimentare și ar pune în pericol sănătatea umană şi interesele consumatorului privind siguranţa produselor alimentare achiziționate sau supuse comercializării. |
| *e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului* |
| Actualmente domeniul de siguranță alimentară este reglementat de:* Legea nr. 306/2018 privind siguranța alimentelor;
* Legea nr. 221/2007 privind activitatea sanitară veterinară;
* [Legea nr. 279/2017 privind informarea consumatorului cu privire la produsele alimentare](https://www.legis.md/cautare/getResults?doc_id=136401&lang=ro)**;**
* [Legea nr. 296/2017 privind cerințele generale de igienă a produselor alimentare](https://www.legis.md/cautare/getResults?doc_id=122836&lang=ro)**;**
* Hotărârea de Guvern nr. 1402/2007 cu privire la aprobarea Reglementării tehnice “Fructe, bace şi legume congelate rapid”.

Proiectul în cauză este elaborat întru implementarea Anexei XXIV din Acordul de Asociere între Republica Moldova, pe de o parte și Uniunea Europeană și statele membre ale acestora pe de altă parte, ratificat prin Legea nr. 112/2014 și ținând cont de necesitatea adoptării unui cadru juridic în conformitate cu reglementările Uniunii Europene, în vederea apropierii actelor specifice din legislație, în special, a normelor generale referitoare la sistemele de control și siguranța alimentelor.Aprobarea proiectului de hotărâre a Guvernului nu implică modificarea altor acte normative. |
| ***2. Stabilirea obiectivelor*** |
| *a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)* |
| Printre obiectivele urmărite se pot enumera:1. Produse alimentare sigure;

Produsele alimentare pot fi afectate de factori fizici, chimici şi biologici la toate etapele lanţului alimentar, începând cu producerea primară, colectarea, procesarea, depozitarea, transportarea şi comercializarea către consumatorul final a acestor produse ce pot pune în pericol viaţa şi sănătatea acestuia.1. Operatori din domeniul alimentar responsabilizaţi;

Prin implementarea prevederilor prenotate operatorii din domeniul alimentar vor avea o claritate a acțiunilor ce necesită a fi întreprinsela manipularea cu alimentele congelate.3. Nivel înalt de protecţie a consumatorului;Prevederile prezentului proiect constau în asigurarea siguranţei produselor alimentare pe tot circuitul alimentar, iar fiecare operator din domeniul alimentar de-a lungul lanţului trebuie să asigure respectarea siguranţei alimentare;**4**. **Libera circulaţie a produselor alimentare sigure şi sănătoase atât pe piaţa internă, cât şi cea externă.**Aceasta va presupune asigurarea cu produse alimentare inofensive şi calitative. |
| ***3. Identificarea opțiunilor*** |
| *a) Expuneți succint opțiunea „a nu face nimic”, care presupune lipsa de intervenție* |
| Opțiunea I – A nu face nimic *Costuri:* - Toxiinfecții alimentare asociate consumului produselor neconforme și cheltuielile din partea sistemului de sănătate pentru diagnosticul și tratamentul acestor maladii; - Pierderi asociate cu bariere pentru circulația liberă a produselor alimentare neconforme pe piața internă și pe cea din spațiul comunitar. *Beneficii:* - Lipsa de cheltuieli şi a unor impacturi negative din partea statului pentru elaborarea, aprobarea şi publicarea actului normative; - Operatorii din domeniul agroalimentar nu vor avea careva cheltuieli pentru a se conforma prevederilor. *Efecte pozitive* – pentru Opțiunea I nu există.*Efectele negative:* - Existenţa unor lacune în cadrul normativ;- Prezența pe piața internă a produselor alimentare neconforme care pot prezenta riscul pentru sănătatea consumatorului;- Punerea în pericol a sănătăţii publice;- Nu va fi posibil de asigurat protecţia consumatorului privind siguranţa alimentelor supuse comercializării;- Diminuarea competitivităţii produselor alimentare; - Afectarea relaţiilor comerciale externe și impedimente pentru operatorii din domeniul alimentar la exportul produselor alimentare.*Riscuri:* - Apariţia pericolului privind siguranţa şi calitatea produselor alimentare;- Neconformarea operatorilor din domeniul alimentar la prevederile aprobate;- Tractarea incorectă a unor prevederi din legislaţia naţională.*Impactul:* - Punerea în pericol a sănătății consumatorilor;- Afectarea stării de sănătate a populației prin toxiinfecții alimentare; - Dificultăți pentru agenții economici autohtoni la comercializarea mărfurilor alimentare.Totodată, opțiunea în cauză nu poate fi examinată drept o opțiune realistă, deoarece Guvernul este obligat să aducă actele sale normative în concordanță cu *acqui-sul european*, ținând cont de prevederile Acordului de Asociere. |
| *b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate* |
| Opţiunea II (propusă) - Aprobarea proiectului de act normativ.Proiectul în cauză vine să completeze cadrul normativ privind controlul alimentelor congelate rapid, destinate consumului uman și implică în sine pe de o parte autorităţile publice centrale responsabile pentru siguranța produselor alimentare, protecţiei sănătăţii umane, a intereselor consumatorului și supravegherea pieţei agroalimentare, iar pe de altă parte operatorii din domeniul alimentar care urmează să se conformeze prevederilor legislaţiei în domeniul alimentar.Deoarece, proiectul stabileşte prevederi care reglementează domeniul privind produsele alimentare, în special, siguranţa acestora și responsabilitățile operatorilor din domeniul alimentar, un posibil avantaj ale acestuia este un cadrul legislativ naţional armonizat cu privire la cerinţele de siguranță a produselor alimentare conform prevederilor stabilite în Uniunea Europeană, liberalizarea şi facilitarea procedurilor de export şi import a produselor alimentare.Costuri:Costurile aferente intervenţiei statului în domeniul vizat presupun cheltuielile legate de elaborarea şi publicarea proiectului de Hotărâre de Guvern.Beneficii:- Cadru normativ univoc şi coerent privind cerinţele de siguranță a produselor alimentare congelate la etapele de păstrare, depozitare, transportare, precum şi în cadrul activităţilor de export și import;- Responsabilizarea operatorilor din domeniul alimentar pentru siguranţa produselor alimentare.- Asigurarea armonizării cadrului normativ naţional cu prevederile legislaţiei UE.Obiectivul general al proiectului constă în ajustarea măsurilor de control al temperaturii din mijloacele de transport și din spațiile de antrepozitare și depozitare, utilizate pentru alimentele congelate rapid și dotarea acestora cu instrumente de înregistrare pentru a controla, la intervale periodice și frecvente, temperatura aerului la care sunt păstrate alimentele congelate rapid.Măsurile prevăzute în actul european prenotat și transpuse în legislația națională vor favoriza exercitarea mai eficientă a atribuțiilor și responsabilităților Agenției Naționale pentru Siguranța Alimentelor cu privire la protecția consumatorului de produse alimentare congelate și oferirea unor prevederi clare pentru operatorul economic. |
| *c) Expuneți opțiunile alternative analizate sau explicați motivul de ce acestea nu au fost luate în considerare* |
| Reieșind din necesitatea alinierii cadrului normativ național la cerințele Uniunii Europene și conformarea la niște prevederi bine definite, alte opțiuni alternative nu au fost analizate, deoarece se propune un proiect de act normativ nou, care va completa domeniul cu un ansamblu de măsuri necesare. |
| ***4. Analiza impacturilor opțiunilor*** |
| *a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate* |
| Aprobarea proiectului actului vizat nu va cauza impacturi negative, din considerentul că toate măsurile propuse sunt stabilite, în special, pentru monitorizarea și controlul alimentelor congelate.Autoritățile publice implicate în procesul implementării își vor exercita atribuțiile în limitele competenței funcționale. Ce ține de agenții economici – cheltuieli suplimentare pot apărea doar în cazul în care nu vor fi respectate condițiile de temperatură stabilite, în conformitate cu prevederile și manipularea cu produse neconforme. |
| *b1) Pentru opțiunea recomandată, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* |
| *Impacturile pozitive*Implementarea cadrului normativ propus va avea următoarele efecte pozitive:- ajustarea legislației naționale la cerințele europene;- asigurarea pieței interne cu produse calitative;- evitarea barierelor la import/export a prodselor congelate;- protejarea intereselor consumatorului;- evitarea ambiguității la controlul oficial;- economisirea resurselor financiare necesare măsurilor de remediere a neconformităților;- siguranța produselor congelate plasate pe piață.Totodată, este de specificat că operatorii care practică activități în industria alimentară, trebuie să fie conștienți despre obligativitatea respectării cerințelor de siguranță și calitate, cerințe care sunt impuse la nivel european și internațional, întru neadmiterea neconformităților și pentru protejarea consumatorului. Implementarea proiectului nu va presupune cheltuieli financiare suplimentare din bugetul de stat.  |
| *b2) Pentru opțiunile alternative analizate, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* |
| Opțiunea alternativă identificată presupune fortificarea unităților de transport și depozitare cu dispozitive adecvate de măsurare și monitorizare a temparaturii.  |
| *c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta* |
| În calitate de riscuri, pot fi evidențiate următoarele:- reorganizarea Autorității competente de implementare a politicii;- lipsa personalului calificat; - lipsa echipamentului de laborator necesar;- resurse financiare suficiente pentru a fi dotate corespunzător spațiile;- lipsa unor măsuri neactualizate, prin neaprobarea proiectului în cauză.  |
| *d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi* |
| Costuri de conformare din partea operatorilor din domeniul alimentar sunt costurile suportate pentru procurarea termometrelor, înregistratoarelor de date și sistemelor de monitorizare, inclusiv serviciilor de calibrare a acestora. Intervenția propusă are impact pozitiv asupra activității economice a acestora. |
| ***Concluzie****e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați*  |
| Se propune aprobarea proiectul Hotărârii Guvernului cu privire la modificarea Hotărârii Guvernului nr. 806/2013, deoarece necesitatea adoptării unui astfel de proiect se încadrează în asigurarea inofensivității alimentelor, în angajamentele Republicii Moldova la compartimentul “ajustarea legislației naționale la cerințele UE” și la compartimentul ”optimizarea și eliminarea barierelor în calea comerțului”.Se optează pentru selectarea și promovarea opțiunii recomandate, întrucât se urmărește obținerea unui cadru normativ adecvat segmentului de siguranță alimentară și armonizat la normele europene de domeniu.  |
| ***5. Implementarea și monitorizarea*** |
| *a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare* |
| Pentru implementarea Regulamentului, Agenția Națională pentru Siguranța Alimentelor va elabora și actualiza anual, programele naționale de control în ceea ce privește respectarea prevederilor referitoare la alimentele congelate rapid, în vederea evaluării nivelului de expunere al consumatorilor la careva riscuri și a punerii în aplicare a legislației în vigoare.Din considerentul că inspectorii Agenției Naționale pentru Siguranța Alimentelor își vor exercita atribuțiile funcționale în continuare, proiectul în sine, nu prevede careva modificări instituționale și cheltuieli suplimentare pentru asigurarea activității acestora. |
| *b) Indicați clar indicatorii de performanță în baza cărora se va efectua monitorizarea* |
| Monitorizarea se va efectua în baza următorilor indicatori de performanță: - ponderea de produse congelate neconforme identificate pe piața autohtonă; - incidența intoxicațiilor asociate cu consumul produselor congelate; - creșterea exportului de produse congelate vegetale și animaliere pe piața Uniunii Europene. |
| *c) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată și evaluată opțiunea* |
| Odată cu diminuarea riscurilor aferente expunerii populației la produse neconforme, în special provenite din import, un cadru normativ elaborat conform rigorilor europene și aprobat, va avea un impact momentan și va da posibilitatea de a fi aplicat imediat necesității intervenite, precum și întru asigurarea facilitării comerțului extern. |
| ***6. Consultarea*** |
| *a) Identificați principalele părți (grupuri) interesate în intervenția propusă* |
| Principalele părți interesate în intervenția dată sunt: 1) Consumatorii de produse alimentare de origine vegetală și animală; 2) Operatorii din domeniul alimentar;3) Importatorii și exportatorii de produse alimentare;4) Asociația Internațională a Transportatorilor Auto din Moldova;5) Autorităţile publice interesate – Ministerul Agriculturii și Industriei Alimentare, Ministerul Sănătății, Agenția Națională pentru Sănătate Publică și Agenția Națională pentru Siguranța Alimentelor. |
| *b) Explicați succint cum (prin ce metode) s-a asigurat consultarea adecvată a părților* |
| Anunțul privind inițierea elaborării proiectului de Hotărîre de Guvern pentru modificarea Hotărîrii Guvernului nr. 806/2013 cu privire la aprobarea Normei privind alimentele congelate rapid, destinate consumului uman, a fost plasat la data de 5 septembrie pe pagina web a Ministerului Agriculturii și Industriei Alimentare, iar pentru propunerile și recomandările asupra proiectului de act normativ a fost oferită o perioadă de nouă zile lucrătoare și poate fi accesat la link-ul: <https://particip.gov.md/ro/document/stages/anunt-privind-initierea-elaborarii-proiectului-de-hotarire-de-guvern-privind-modificarea-hotararii-guvernului-nr-8062013-cu-privire-la-aprobarea-normei-privind-alimentele-congelate-rapid-destinate-consumului-uman/11079>.Proiectul de hotărâre elaborat a fost transmis, în conformitate cu art. 8 lit. b) și c) din Legea nr. 239/2008 privind transparența în procesul decizional, spre consultare mediului de afaceri, precum: Asociaţia Naţională a Producătorilor de Lapte şi Produse Lactate „LAPTE”, Asociaţia Producătorilor şi Exportatorilor de Fructe din Moldova „Moldova Fruct”, Asociaţia Uniunea Producătorilor şi Importatorilor de Produse din Carne şi Lapte din Republica Moldova, Federaţia Naţională a Fermierilor din Moldova, Asociaţia Producătorilor de conserve “Speranţa-CON”, Asociaţia Producătorilor de Cartofi „SOLANA-M”, Asociaţia Producătorilor de Legume, Asociaţia obştească a Producătorilor de Pomuşoare „Bacifera”, Asociatia Obstesteasca „Pomușoarele Moldovei, Asociația Internațională a Transportatorilor Auto din Moldova.Analiza impactului de reglementare și proiectul de hotărîre este plasat pentru consultări publice, pe pagina web oficială a Ministerului Agriculturii și Industriei Alimentare și, prin urmare, va fi avizat de către autoritățile și instituțiile interesate, conform listei stipulate în Cererea privind înregistrarea de către Cancelaria de Stat a proiectului respectiv, care urmează a fi anunțat în cadrul ședinței secretarilor generali. |
| *c) Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat)* |
| Propunerile, recomandările și obiecțiile entităților consultate vor fi luate în considerație la definitivarea proiectului, urmare a procesului de avizare.  |
| **Anexă** **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor | 0 |  |  |
| povara administrativă | +1 |  |  |
| fluxurile comerciale și investiționale | +1 |  |  |
| competitivitatea afacerilor | +2 |  |  |
| activitatea diferitor categorii de întreprinderi mici și mijlocii | +1 |  |  |
| concurența pe piață | 0 |  |  |
| activitatea de inovare și cercetare | 0 |  |  |
| veniturile și cheltuielile publice | 0 |  |  |
| cadrul instituțional al autorităților publice | +2 |  |  |
| alegerea, calitatea și prețurile pentru consumatori | 0 |  |  |
| bunăstarea gospodăriilor casnice și a cetățenilor | +3 |  |  |
| situația social-economică în anumite regiuni | 0 |  |  |
| situația macroeconomică | 0 |  |  |
| alte aspecte economice | 0 |  |  |
| **Social** |
| gradul de ocupare a forței de muncă | 0 |  |  |
| nivelul de salarizare | 0 |  |  |
| condițiile și organizarea muncii | 0 |  |  |
| sănătatea și securitatea muncii | 0 |  |  |
| formarea profesională | +1 |  |  |
| inegalitatea și distribuția veniturilor | 0 |  |  |
| nivelul veniturilor populației | 0 |  |  |
| nivelul sărăciei | 0 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 0 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 0 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 0 |  |  |
| alte aspecte sociale | 0 |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea și resursele solului | 0 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 0 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* |
| **Anexe** |
| Proiectul de Hotărre de Guvern de modificare a Hotărîrii Guvernului nr. 806/2013. |